Lav et referat af nedenstående tekst:

Tekst:
Flot så det ud, da Kronprins Haakon af Norge tilbage i 2005 indviede den markante gade midt i Aalborg, dengang netop belagt med dyr norsk granit.  Men granitten viste sig at være dårlig idé. Gang på gang klagede beboere og butiksejere og over den meget bumlen fra de store busser, der flere hundrede gange om dagen kørte hen over belægningen. Og det viste sig også, at den fine granit ikke kunne holde til den tunge trafik og slog revner. Igennem de seneste 10 år har Aalborg kommune brugt 67 millioner kroner på at renovere Boulevarden. Efter mange forsøg på at lappe gaden har kommunen givet op, og Boulevarden skal nu igen asfalteres Arbejde gik i gang i dag. Boulevarden er derfor spærret for trafik indtil midt i august. John Andersen fra Almuen Antik på Boulevarden, kalder hele forløbet for en skandale. - Hvem skal betale den her regning? Det skal forretningsfolk og skatteborgere, så jeg vil sige, at der er nogen der har røde ører- rigtig røde ører, siger han til TV/2NORD. Se mere i aftenens udsendelse.

Referat:
Trafikanter og butiksejere på Boulevarden i Aalborg må igen indstille sig på gener. Gaden skal nu renoveres igen - og er spærret indtil midt i august.